Karasas
Karasas (isp. Caraz, keč. Qaras) – miestas Peru, Ankaše, Callejón de Huaylas slėnyje, 64 km nuo Uaraso, prie Santos upės, 2256 m aukštyje. Uajlaso provincijos sostinė. Keliai į Uarasą, Čimbotę, Korongą. Karasas įkurtas Simono Bolivaro 1856 m. Provincijos sostine tapo nuo 1857 m. Miesto apylinkėse yra Rekuajo, Vario, Inkų kultūrų archeologinių radimviečių. Karasas – svarbus turistinis centras. Iš miesto vyksta kelionės į aplinkinius kalnus – Alpamają, Uandoją, Santa Krusą. Mieste yra Bolivaro įkurta ginklų aikštė, apsupta medžių, 'Čikinkiros Mergelės šventykla, 30 km nuo miesto esantis Parono ežeras.